העוגה, עם העיטור ה"ייחודי" | צילום:

משפחתו של המחבל מוחמד סעיד עלי, שביצע את פיגוע הדקירה בשער שכם ב-10 באוקטובר האחרון בו נפצעו שלושה שוטרי מג"ב וחוסל במהלכו, חגגה לו יום הולדת 20. המשפחה חגגה באמצעות עוגה עליה הדפיסו את תמונתו מרגע הפיגוע, כשהוא דוקר לוחם יס"מ.

לעדכונים נוספים ולשליחת הסיפורים שלכם - היכנסו לחדשות 2 בפייסבוק

על העוגה נכתב "מוחמד עלי - קומנדו הסכינים", ואמו הצטלמה עמה בתמונה בפורסמה בעיתון הפלסטיני "אל-קודס אולאן". עלי הגיע מהכפר הפלסטיני שועפט הצמוד לירושלים, וביצע את הפיגוע בצהרי שבת בשער שכם שבבירה.

אם המחבל עם העוגה | צילום:

בפיגוע נפצעו שני שוטרים, אחד מדקירתו של המחבל ועוד אחד מירי כוחות הביטחון הישראליים. עלי, שהיה בן 19 בעת ביצוע הפיגוע, נעצר על ידי כוחות הביטחון כשחשדו בו בעקבות התנהגותו החשודה - וכשביקשו ממנו להציג תעודת זהות החל לדקור אותם.